Peenpalgist valmistatud voodi
**Palkmööbel** on täispuidust valmistatud, sageli jämedakoeline mööbel. Mööblitükid saetakse ja tahutakse palgist mõnikord ühes tükis, aga valmistatakse mööblit ka erinevate osade liitmisel.

Eripärad
--------

Palgist 15 minutiga baaripuki valmistamine Kõrvemaal 2022. aasta aprillis
Palgist lõigatud baaripukk
Palkmööblit muust mööblidisainist eristav omadus on see, et puidu koorealune pind jäetakse sageli vähemal või suuremal määral nähtavaks, viimistlemisel piirdutakse mõningase lihvimise ja tasandamisega, kuid eesmärk pole pindu joonsirgeks lõigata, vaid just puidu loomulik pind esile tuua. Samuti on kasutatav materjal sageli massiivne: laud, tool, pink, voodi jne valmistatakse kas pool- või täispalkidest või peenpalkidest. Olenevalt puuliigist ja töötlusviisist on vahel võimalik jätta ka koor eemaldamata. Võimalusel kasutatakse ära ka loomuliku pinna muid eripärasid: näiteks jäetakse oksatüügas alles, et seda nagina rakendada.

Eelised
-------

Selle mööblistiili eelis seisneb valmistamisviisi lihtsuses – erinevalt tislermööblist läheb vaja suhteliselt vähe tööriistu. Võimalik on hakkama saada vaid sae, kirve ja puuriga, aga vajadusel ja võimalusel ka muid töötlusvahendeid kasutada, näiteks liimeistrit, höövlit, spetsiaalseid peenpalkmööbli puure ja tüübelfreese. Samal põhjusel oli ka algupärane talumööbel roigastest ja poolpalkidest valmistatud.

Puudused
--------

Massiivne puit võib õhuniiskuse muutumise tõttu hakata "mängima" ehk paisuma ja kahanema, sellega seoses võib see ka naksuda. Lisaks on massiivpuidust mööbliese raske.

Materjal
--------

Palkmööbliks sobivad kõik puiduliigid, valik oleneb kasutaja vajadustest, võimalustest ja eelistustest. Eelistatum on nn metsakuiv ehk jalal kuivanud puu, kuna see on aeglaselt kuivanud ja kipub seetõttu hiljem vähem lõhenema.

Kasutuskohad
------------

Kuna palkmööbel on massiivne, raskepärane, siis sobib see pigem maamajja ja õuemööbliks, vähem linnamajja või korterisse, kuna kitsamates oludes hakkab oma raskepärasusega domineerima. Tänu täispuidu kasutamisele leiab see sageli välimööblina kasutust, sest jämedam puit kestab saematerjalist kauem. Nii võib Eesti looduslikel puhkealadel näha ennekõike peen- ja poolpalgist valmistatud pinke ning laudu, vähem saematerjalist valmistatud esemeid.

Pilte
-----

* Pakkudest jalgadega, poolpalgist istealuse ja seljatoega ning peenpalkidest seljatoekonstruktsiooniga pinkPakkudest jalgadega, poolpalgist istealuse ja seljatoega ning peenpalkidest seljatoekonstruktsiooniga pink
* Palginottides ja poolkalkidest laud ja pinkPalginottides ja poolkalkidest laud ja pink
* Palginottidest laudPalginottidest laud
* Talutoa sisustusTalutoa sisustus
* Kaks pingi valmistusviisi: vasemal kuuse palgiosadest kokku pandud pink, otse on näha massiivsest jalakapalgist ühes tükis lõigatud pinkKaks pingi valmistusviisi: vasemal kuuse palgiosadest kokku pandud pink, otse on näha massiivsest jalakapalgist ühes tükis lõigatud pink
* Massiivne palkidest laudMassiivne palkidest laud
* Kraanikausi alus õõnestatud kuusestKraanikausi alus õõnestatud kuusest
* Palgist baaripukk, pink (paremal) ja laudPalgist baaripukk, pink (paremal) ja laud
* Lõhestatud palgijupist kirstu õõnestamineLõhestatud palgijupist kirstu õõnestamine
* Palgist kirst avatunaPalgist kirst avatuna
* Palgist kirst suletunaPalgist kirst suletuna
* Katusega palkpinkKatusega palkpink

Vaata ka
--------

* palkmaja
* mööbel
* tisler
* puutöö
* massiivpuit
* roigasmööbel

Viited
------

1. 1 2  "From Tree To Table: How to Make Your Own Rustic Log Furniture". *Woodcraft Supply*. 19. veebruar 2020. Vaadatud 6. aprillil 2022.
2. 1 2 3 4 5  "How to build log furniture". *Log Home Links*. 4. juuni 2021. Vaadatud 6. aprillil 2022.
3. 1 2 3 4 5 6  "Blockmöbel, Vor- und Nachteile, wichtige Nuancen der Wahl". *Les meubles peuvent être très différents, pour cela, nous effectuerons un examen et donnerons des recommandations importantes* (saksa). 8. veebruar 2018. Vaadatud 6. aprillil 2022.
4. ↑  "Eesti talumööbel". Vaadatud 6.4.2022.
5. ↑  "Making Outdoor Log Furniture is Quick and Easy". *Extreme How To*. 8. oktoober 2008. Vaadatud 6. aprillil 2022.
6. ↑  "Wo kann man günstige unmontierte Möbel kaufen - Diy Möbel". *Der Rat, An Den Sie In Alles Vertrauen Können, Was Sie Gerne Wissen. April 2022* (saksa). Vaadatud 6. aprillil 2022.[*alaline kõdulink*]
7. 1 2  "Guide To Furnishing Your Cabin With Log Furniture". *Family Handyman*. 8. juuni 2021. Vaadatud 6. aprillil 2022.